Konfederatsiyalar kubogi. Yevropa chempionlarining tishi Meksikaga o‘tmadi

Rossiya mezbonlik qilayotgan futbol bo‘yicha Konfederatsiyalar kubogi doirasida ikkinchi uchrashuv bo‘lib o‘tdi va unda Yevropaning amaldagi chempioni Portugaliya Meksika terma jamoasi bilan kuch sinashdi.

O‘yin 2:2 hisobidagi jangovar durang bilan yakun topdi. Portugaliya terma jamoasi gollariga Rikardo Kuarejma, Sedrik Soaresh mualliflik qilgan bo‘lsa, Meksika tarkibida Chicharito hamda Ektor Moreno gol kiritishga muvaffaq bo‘ldi.

Bu durang “A” guruhida mezbon Rossiya terma jamoasining peshqadam bo‘lishini ta’minladi.
Konfederatsiyalar kubogi
“A” guruhi. 1-tur
18-iyun, yakshanba
Gollar: Rikardo Kuarejma, 34 (1:0). Xavier Ernandes (Chicharito), 42 (1:1). Sedrik Soaresh, 86 (2:1). Ektor Moreno, 90+1 (2:2).